 rlo
                                        udskrift
                                             af
                          sø- & handelsrettens dombog
                                       ____________
                                        kendelse
afsagt den 15. juni 2015.
b-116-15
s aps u/konkurs
(advokat christian elmer)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 17. maj
2012 af x med en selskabskapital på 80.000 kr., der blev indbetalt i værdier til kurs 112,5. x
har ifølge samme rapport siden den 17. maj 2012 og frem til den 4. juni 2014 været registreret
som direktør i selskabet, hvis formål var at formidle services til motions- og sportsarrange-
menter samt anden hermed beslægtet virksomhed. erhvervsstyrelsen traf den 3. marts 2014
beslutning om tvangsopløsning af selskabet, og den 4. juni 2014 blev advokat christian el-
mer udnævnt som likvidator. på dennes anmodning blev selskabet den … taget under kon-
kursbehandling, og likvidator blev samtidig udpeget som kurator i konkursboet. skifteretten
                                                        -2-
har den 6. marts 2015 taget kurators indstilling om at indlede konkurskarantænesag mod x
til følge.
påstande
i et processkrift modtaget i sø- og handelsretten den 26. marts 2015 har kurator nedlagt på-
stand om, at x pålægges konkurskarantæne i tre år.
processkriftet er elektronisk forkyndt for x, som den 31. marts 2015 bekræftede at have mod-
taget sagen og vejledning samt rettens brev af 31. marts 2015. brevet indeholdt en svarfrist
på 14 dage fra forkyndelsen. x har ikke i øvrigt svaret på rettens henvendelser og har således
hverken nedlagt en påstand eller anmodet om mundtlig behandling. sagen er herefter be-
handlet på skriftligt grundlag.
oplysninger i sagen.
det hedder i kurators processkrift blandt andet:
       ”… under konkursboets foreløbige behandling har der været gennemført undersøgelser af dispositioner
       foretaget i regi af selskabet…
       ved et retsmøde afholdt den 8. januar 2015 forklarede x blandt andet: …”al drift foregik i driftsselskabet
       s aps. selskabets formål var at drive virksomhed ved at tage og sælge billeder af deltagere ved motionsar-
       rangementer. han fortsatte aktiviteten i selskabet indtil udgangen af 2014, med henblik på at honorere ek-
       sisterende aftaler. han fortsatte i virksomhedens navn. der var ikke drift i selskaberne [selskabet] på nu-
       værende tidspunkt, men der er fortsat opfølgende support, eksempelvis stillingtagen til spørgsmål fra del-
       tagere. der var ikke nogen bankkonto for selskaberne [selskabet]. han anvendte en eksisterende konto i
       nordea, der tilhørte i/s’et… bogføringsmaterialet fra maj 2012 til nu har han… der er ikke lavet bogfø-
       ring… der er kameraudstyr, indkøbt i s aps for ca. kr. 50.000… der er tilgodehavender på mellem
       30.000 og 50.000 kr…” …
       for selskabet blev ikke aflagt årsrapport. udskrifter af bogføring, råbalancer m.m. blev ikke udleveret, og
       regnskabsbilag blev – trods tilsagn om det modsatte – heller ikke udleveret til konkursboet.
       selskabet blev, ifølge oplysninger modtaget fra skat, registreret i medfør af momsloven i forbindelse med
       stiftelsen og som indeholdelsespligtig arbejdsgiver i medfør af kildeskatteloven m.fl. den 29. juni 2012.
       for selskabet foretoges angivelser af moms for 2. – 4. kvartal 2012, hvilke var sammensat af salgsmoms
       (kr. 12.558) og købsmoms (kr. 77.515), svarende til et samlet negativt momstilsvar på kr. 64.957. for 3.
       kvartal 2012 foretoges angivelser af anden eksport(c) med kr. 18.643. for 2013 blev der 0-angivet for 1.
                                                        -3-
     kvartal, mens der for 4. kvartal foretoges angivelse af salgsmoms med kr. 21.958 og købsmoms med kr.
     42.259, svarende til et negativt momstilsvar på kr. 20.401. for 1. kvartal 2013 foretoges angivelser af an-
     den eksport(c) med kr. 34.125. der foretoges ikke momsangivelser for 2014.
     der foretoges hverken for 2013 eller 2014 angivelser vedrørende afholdte omkostninger til løn m.m….
     skat har over for konkursboet anmeldt et samlet krav mod selskabet på kr. 221.682,77. som … fremlæg-
     ges anmeldelsen af 23. januar 2015, hvoraf følger: ”virksomheden har fortrinsvis angivet negative moms-
     tilsvar og 0 redegørelser i registreringsperioden. der har i perioden været gennemført udbetalingskontrol
     vedrørende negativ moms, der har resulteret i korrektion af angivet negativ moms. kravene udgør for-
     trinsvis foreløbige fastsættelser af a-skat/bidrag fra medio 2012 og frem som følge af at selskabet ikke har
     redegjort a-skat/bidrag. hertil kommer renter og omkostninger.” …”
synspunkter
kurator har i sit processkrift til støtte for påstanden blandt andet anført:
     ”… til støtte for den nedlagte påstand gøres det gældende, at x, der var registreret som selskabets direk-
     tør i perioden fra selskabets stiftelse den 17. maj 2012 til tidspunktet for tvangsopløsningsbegæringen den
     3. marts 2014, inden for det seneste år forud for tvangsopløsningsbegæringen har drevet virksomheden
     groft uforsvarligt, og at x derfor må anses for at være uegnet til at deltage i ledelsen af en erhvervsvirk-
     somhed, jf. konkurslovens § 157, stk. 1.
     til støtte herfor gøres det gældende, at der i regi af selskabet blev stiftet betydelige forpligtelser over for
     skat, som i forbindelse med en gennemført udbetalingskontrol ændredes selskabets angivelser, svarende
     til, at skat kunne opgøre et krav mod selskabet på ca. kr. 221.000.
     det gøres på denne baggrund gældende, at x har forsømt at foretage korrekte angivelser over for skat,
     hvilket er en overtrædelse af momslovens § 4, § 56 og § 57 samt kildeskattelovens § 46, stk. 1, og ar-
     bejdsmarkedsbidragslovens § 7.
     omstændighederne ved ophør af aktiviteter i regi af selskabet har ikke kunnet belyses, men det kan kon-
     stateres, at selskabet blev efterladt tømt, men med betydelige forpligtelser.
     det gøres i den forbindelse gældende, at x uberettiget har fjernet selskabets materielle aktiver, som ifølge
     x forklaring den 8. januar 2015 repræsenterede en værdi på ca. kr. 50.000.
     videre gøres det til støtte for den nedlagte påstand gældende, at pligter til at foretage bogføring, opbevare
     regnskabsmateriale m.m. må anses at være tilsidesatte, svarende til at pligter i henhold til bogføringslo-
     vens §§ 6 – 10 blev tilsidesat.
                                                       -4-
      det var følgelig ikke muligt for konkursboet at identificere og inddrive udestående fordringer, som ifølge
      den afgivne forklaring kunne opgøres til ca. kr. 30.000 til kr. 50.000.
      det bemærkes, at der ikke blev oprettet en bankkonto for selskabet, hvorimod en konto oprettet for x blev
      anvendt som selskabets driftskonto. uden selskabets bogføring, regnskabsmateriale og/eller kontoudskrif-
      ter vedrørende den nævnte konto, har det ikke været muligt for konkursboet at fastslå, om der herved blev
      stiftet anpartshaverlån i strid med selskabslovens § 210, stk. 1, men det gøres gældende, at dette er over-
      vejende sandsynligt.
      det gøres derfor samlet gældende, at de ovenfor beskrevne forhold har en sådan grovhed, at x skal pålæg-
      ges konkurskarantæne i tre år…”
sø- og handelsretten skal udtale:
retten lægger som ubestridt til grund, at x har tilsidesat sine forpligtelser som direktør ved
at undlade at foretage og opbevare bogføring og regnskabsmateriale, hvorved han har over-
trådt bogføringslovens §§ 6 – 10. retten lægger videre til grund, at der som følge af selska-
bets manglende bankkonto er sket en sammenblanding af selskabets og x’s private økonomi.
den manglende bogføring og sammenblandingen af selskabets og x’s private økonomi har
medført, at kurator ikke har kunnet identificere og inddrive udestående fordringer, hvilket
har påført kreditorerne tab. endelig lægger retten til grund, at kreditorerne, herunder særligt
skat, som følge af ovenstående adfærd er blevet påført ikke ubetydelige tab, hvorfor x fin-
des at være uegnet til at deltage i et selskabs ledelse.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                            derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 15.000 kr.
                                              jeanette melchior
               -5-
            (sign.)
         ___ ___ ___
udskriftens rigtighed bekræftes
  sø- og handelsretten, den
